NF

ניתן ג'ון פוירשטיין (באנגלית: Nathan John Feuerstein; נולד ב-30 במרץ 1991), הידוע בשם הבמה NF (מעוצב כ-ИF), הוא ראפר, זמר ופזמונאי אמריקאי. נולד ב-30 במרץ 1991 בגלדווין שבמישיגן. הוריו התגרשו בילדותו וב-2009 הוא סיים את לימודיו בתיכון גלדווין (אנ'). ב-29 בנובמבר 2010, פוירשטיין הוציא באופן עצמאי את אלבום הבכורה שלו Moments, תחת שמו האמיתי. ב-2 באוגוסט 2011, הוציא את סינגל הבכורה שלו "Alone". ב-2 במאי 2012, הוציא את מיני-אלבום הבכורה שלו, I'm Free. האלבום כלל תשעה שירים, בהם סינגל הבכורה שלו, "Alone" ורמיקס לאותו השיר בהשתתפות הזמר שון סימונדס. ב-2015, לאחר שחתם בחברת קפיטול רקורדס, הוציא לאור את אלבומו המסחרי הראשון, Mansion. האלבום זכה לשבחים רבים ממבקרי המוזיקה והגיע למקום הראשון במצעד האלבומים הנוצריים של בילבורד. ב-22 באפריל 2016 הוציא את אלבום האולפן המסחרי השני שלו, Therapy Session. האלבום הגיע למקום הראשון בשני מצעדי הבילבורד, מצעד אלבומי הראפ ומצעד אלבומי הגוספל. כמו כן, האלבום זכה ב"אלבום השנה" של טקס פרסי ה-GMA. ב-6 באוקטובר 2017, הוציא את אלבום האולפן השלישי שלו, Perception. האלבום הגיע למקום הראשון במצעד בילבורד 200, מה שהפך אותו לאלבום הראשון של הראפר שהגיע למקום הראשון במצעד זה. כמו כן, האלבום הוכתר כ"אלבום פלטינה" על ידי איגוד תעשיית ההקלטות האמריקאי, הדני והקנדי. ב-19 בינואר 2018,הוציא את הסינגל "No Name" בו מספר על צמיחתו כאומן ועל התמודדותו עם ההצלחה ותהילה. ב-30 במאי 2019 הוציא את אלבומו הרביעי, The Search. האלבום הגיע למקום הראשון בבילבורד 200. ב-3 בדצמבר 2019, הוציא את הסינגל "Paid My Dues". ב־20 באוקטובר 2020, הוציא את הסינגל "Chasing". בשיר מופיעה המעריצה האוסטרלית בת ה-15, מיקיילה סיפל, שהעלתה קאבר שלה לשיר, מה שהעניק השראה לניתן וגרם להעלאת השיר באופן רשמי. ב-18 בפברואר 2021, הוציא את הסינגל "Clouds" ואתו הכריז על המיקסטייפ שלו שיצא לאור ב-26 במרץ 2021. ב-11 במרץ 2021, הוציא את הסינגל "Lost" באירוח הראפר הופסין. ב-26 במרץ 2021 הוציא את המיקסטייפ Clouds (The Mixtape). המיקסטייפ הגיע למקום השלישי במצעד הבילבורד 200. ב-16 בפברואר 2023 הוציא את הסינגל "Hope" והכריז על אלבום האולפן החמישי שלו באותו השם. הוא הוציא סינגל נוסף בשם "Motto" ב-9 במרץ 2023. Hope שוחרר ב-7 באפריל 2023, יחד עם הקליפ לסינגל "Happy". האלבום הגיע למקום הראשון במצעד בילבורד 200 ובכך הפך לאלבום השלישי של הראפר שהגיע למקום הראשון במצעד זה. ניתן ג'ון פוירשטיין נולד בגלדווין שבמישיגן ב-30 במרץ 1991. הוריו התגרשו בילדותו, והוא גדל אצל אמו עד שאביו לקח אותו תחת חסותו בשל התעללות שעבר בידי בן זוגה של אמו. ניתן למד בתיכון גלדווין ושיחק בנבחרת הכדורסל. בשנת 2009 נפטרה אמו של ניתן עקב מנת יתר. ב-2016, הוציא ניתן את השיר "How Could You Leave Us" לזכר אמו. בספטמבר 2018, התחתן עם ברידג'ט דורמוס. ב-28 בינואר 2021, הודיע ניתן בחשבון האינסטגרם שלו שאשתו בהריון. ב-13 באוגוסט 2021 נולד בנו בקהאם ג'ון פוירשטיין. 2010: Moments 2015: Mansion 2016: Therapy Session 2017: Perception 2019: The Search 2023: Hope 2021: Clouds (The Mixtape) 2012: I'm Free 2014: NF אתר האינטרנט הרשמי של NF (באנגלית) NF, ברשת החברתית פייסבוק NF, ברשת החברתית אקס (טוויטר) NF, ברשת החברתית אינסטגרם NF, סרטונים בערוץ היוטיוב NF, באתר אפל מיוזיק (באנגלית) NF, באתר ספוטיפיי NF, באתר סאונדקלאוד (באנגלית) NF, באתר Last.fm (באנגלית) NF, באתר AllMusic (באנגלית) NF, באתר MusicBrainz (באנגלית) NF, באתר דיזר NF, באתר Discogs (באנגלית) NF, באתר Songkick (באנגלית) NF, באתר Genius NF, באתר בילבורד (באנגלית) NF, באתר טיידל (באנגלית) NF Biography, Songs, & Albums, AllMusic (באנגלית) "Heating up the hardwood", רולינג סטון NF | Biography & History, AllMusic (באנגלית) How NF Became the First Hip-Hop Artist on Capitol CMG, web.archive.org, ‏2017-11-02 NF, Billboard Jesusfreakhideout.com: NF, "Mansion" Review, www.jesusfreakhideout.com HipHopDX - https://hiphopdx.com, NF: Christian Rap’s New Reluctant Hero, HipHopDX, ‏2016-05-04 Jesusfreakhideout.com: NF, "Therapy Session" Review, www.jesusfreakhideout.com NF Scores First No. 1 Album on Billboard 200 Chart With â€˜Perceptionâ€™, Billboard, ‏2017-10-16 NF, Thank youpic.twitter.com/6FzyUfzmd9, @nfrealmusic, ‏2019T12:16 (באנגלית) NF Scores Second No. 1 Album on Billboard 200 Chart With â€˜The Searchâ€™, Billboard, ‏2019-08-04 NF releases new song & video for “LOST” featuring HOPSIN. Melodic Magazine, March 11, 2021